

**GRAD KUTINA**

**Trg kralja Tomislava 12, Kutina**

**KLASA: 363-01/23-01/54**

**URBROJ: 2176-3-08-01/02-23-2**

**POZIV NA DOSTAVU PONUDA**

**za provedbu postupka jednostavne nabave**

**Nabava stabala**

/nabava robe/

Kutina, studeni 2023.

**SADRŽAJ:**

1. Upute ponuditeljima za izradu i predaju ponude
2. Prilog I (Ponudbeni list sa dodacima)
3. Prilog II ( Ponudbeni troškovnik)

**UPUTE PONUDITELJIMA ZA IZRADU PONUDE**

Upute izrađene u skladu sa Pravilnikom o provedbi postupaka jednostavne nabave (KLASA: 400-01/21-01/1, URBROJ: 2176/03-10/01-21-1 od 04.01.2021.), dalje: Pravilnik.

1. **Podaci o naručitelju:**

GRAD KUTINA, Trg kralja Tomislava 12, Kutina, MB:02580535, OIB:41888874500, telefon: 044 692 010, IBAN: HR3323400091822000008,Privredna Banka Zagreb d.d., [www.kutina.hr](http://www.kutina.hr/)

1. **Osoba zadužena za komunikaciju s ponuditeljima:**

Za sve dodatne informacije ponuditelji se mogu obratiti u Upravni odjel za komunalni sustav, građenje i zaštitu okoliša, Kutina, Trg Kralja Tomislava 12, Mladenu Lisaku dipl. ing. agr., univ.spec.oec., e-mail: [lisak@kutina.hr](mailto:lisak@kutina.hr), tel: 044/692048.

1. **Vrsta postupka:**

Postupak jednostavnenabave s namjerom sklapanja ugovora o nabavi robe s najpovoljnijim ponuditeljem sukladno čl. 8. Pravilnika, ponudbenom troškovniku, uvjetima i zahtjevima iz Poziva na dostavu ponuda.

1. **Opis predmeta nabave:**

Nabava stabala za javne površine i parkove u Gradu Kutini.

1. **Procijenjena vrijednost nabave:**

26.000,00 EUR (bez PDV-a)

1. **Redni br. iz plana nabave:**

46/23

1. **Popis gospodarskih subjekata s kojima je naručitelj u sukobu interesa u smislu Zakona o javnoj nabavi:**

Nije primjenjivo.

1. **Tehnička specifikacija predmeta nabave, vrsta, kvaliteta, opseg ili količina predmeta nabave:**

Navedeno u Ponudbenom troškovniku (Prilog II)

1. **Mjesto preuzimanja robe:**

Na lokaciji isporučitelja robe utovareno u kamion koji osigurava naručitelj.

1. **Rok isporuke robe:**

12 dana od dana sklapanja ovog Ugovora koji će se potpisati odmah po donošenju odluke o odabiru najpovoljnijeg ponuditelja.

1. **Dokazi sposobnosti gospodarskih subjekata, naziv dokaza sposobnosti, naziv izdavatelja dokaza i vrijednosni pokazatelj ako se mogu izdati:**

Dokazi se prilažu u izvorniku, ovjerenoj ili neovjerenoj preslici. Neovjerenom preslikom smatra se i neovjereni ispis elektroničke isprave.

Sukladno t.3.6. Pravilnika, ponuditelj mora priložiti isprave-dokaze sposobnosti:

**11.1. Isprava o upisu u poslovni, sudski (trgovački) strukovni, obrtni ili drugi odgovarajući registar** države sjedišta gospodarskog subjekta ili ako se isti ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Ispravom se dokazuje da ponuditelj ima registriranu djelatnost u svezi sa predmetom nabave.

Izdavatelj: Trgovački sud, Obrtni ili drugi strukovni registar

Isprava ne smije biti starija od 3 mjeseca računajući od dana slanja poziva na dostavu ponuda.

**11.2. Potvrda Porezne uprave** o urednom izvršavanju svih dospjelih poreznih obveza i obveza doprinosa za mirovinsko i zdravstveno osiguranje, a kojom ponuditelj dokazuje da je podmirio obvezu plaćanja svih dospjelih poreznih obveza i obveza za mirovinsko i zdravstveno osiguranje.

Izdavatelj: Porezna uprava ili istovrijedna isprava nadležnih tijela zemlje sjedišta gospodarskog subjekta

Isprava ne smije biti starija od 30 dana računajući od dana zaprimanja poziva na dostavu ponude.

**Naručitelj će odbiti ponudu ponuditelja koji nije dokazao svoju sposobnost.**

1. **Tražena jamstva:**

**a) Jamstvo za ozbiljnost ponude**

Ponuditelj će ishoditi i priložiti ponudi jamstvo za ozbiljnost ponude u iznosu od 700,00 EUR.

Jamstvo se dostavlja u obliku solemnizirane bjanko zadužnice, u skladu s Pravilnikom o obliku i sadržaju bjanko zadužnice („Narodne novine“, br. 154/22).

U slučaju da se ponuda dostavlja elektronski, jamstvo za ozbiljnost ponude se dostavlja zasebno, poštom ili osobno na adresu naručitelja.

Jamstvo se dostavlja u zatvorenoj plastičnoj foliji. Jamstvo ne smije biti ni na koji način oštećeno (bušenjem, klamanjem i sl.).

Ponuditelj može, umjesto zadužnice, dati novčani polog u traženom iznosu na račun naručitelja IBAN HR3323400091822000008, poziv na broj HR68 7706-OIB uplatitelja. Ponuditelj u opisu plaćanja treba navesti predmet nabave. U slučaju da ponuditelj uplaćuje novčani polog, dužan je u ponudi dostaviti dokaz o uplati (npr. preslika uplatnice). Ostale odredbe koje se odnose na zadužnicu na odgovarajući se način primjenjuju i na novčani polog.

Trajanje jamstva za ozbiljnost ponude ne smije biti kraće od roka valjanosti ponude.

Naručitelj može polagati pravo na iznos jamstva za ozbiljnost ponude u slučaju

* + ako ponuditelj odustane od svoje ponude u roku njezine valjanosti
  + odbijanja potpisivanja ugovora o nabavi
  + nedostavljanja ažuriranih popratnih dokumenata
  + neprihvaćanja ispravka računske greške

Naručitelj je obvezan vratiti ponuditeljima jamstvo za ozbiljnost ponude neposredno nakon sklapanja ugovora o nabavi, a presliku jamstva pohraniti sukladno čl. 11. st. 4. Pravilnika.

Ponuda ponuditelja koji ne dostavi jamstvo za ozbiljnost ponude ili ne dostavi valjano jamstvo za ozbiljnost ponude bit će odbijena.

1. **Sadržaj ponude:**

Ponuda sadrži: popunjeni ponudbeni list (Prilog I) i sve druge dokumente sukladno Pozivu na dostavu ponuda.

Ponudbeni list mora sadržavati: naziv i sjedište naručitelja, naziv i sjedište ponuditelja, adresa, broj računa, navod o tome je li ponuditelj u sustavu PDV-a, adresa za dostavu pošte, adresa e-pošte, kontakt osoba ponuditelja, broj telefona, broj faksa, predmet nabave, cijenu ponude bez PDV-a, iznos PDV-a, cijenu ponude s PDV-om, rok valjanosti ponude, datum, potpis i pečat ponuditelja i ostalo.

1. **Oblik i način izrade ponude:**

Ponuda se uvezuje na način da čini neraskidivu cjelinu.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

1. **Način dostave ponude:**

**Ponude je moguće dostaviti elektroničkom poštom na adresu lisak@kutina.hr (navesti predmet nabave), a mogu se dostaviti poštom ili osobno na adresu naručitelja Grad Kutina, Trg kralja Tomislava 12, Kutina.**

Ponuda predana poštom ili osobno dostavlja se u zatvorenoj omotnici s naznakom: naziva naručitelja, naziva ponuditelja, naziva predmeta nabave i naznaka "ne otvaraj".

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

1. **Način izračuna cijene, nepromjenjivost cijene ili način promjene cijene:**

Cijena ponude izražava se za cjelokupan predmet nabave. U cijenu ponude su uračunati svi troškovi i popusti, računajući i troškove utovara u kamion naručitelja, bez PDV-a, koji se iskazuje zasebno iza cijene ponude. Ukupna cijena ponude je cijena ponude sa PDV-om. Cijena ponude i cijena ponude sa PDV-om piše se brojkama .

Cijena je nepromjenjiva za vrijeme trajanja ugovora.

Ponuditelj će ispuniti jedinične cijene za sve stavke iz troškovnika i ukupne cijene za sve stavke iz troškovnika prema planiranim jediničnim mjerama i količinama i cijenu ponude, bez PDV-a.

1. **Rok, način i uvjeti plaćanja:**

30 dana od dana ispostavljanja računa.

Sukladno odredbama Zakona o elektroničkom izdavanju računa u javnoj nabavi Naručitelj će zaprimati isključivo elektroničke račune.

1. **Kriterij odabira ponude:**

Najniža cijena ponude.

1. **Jezik na kojem se sastavlja ponuda:**

Ponuda se podnosi na hrvatskom jeziku i latiničnom pismu.

**20**. **Razlozi odbijanja ponude:**

a) ako ponuditelj nije dokazao svoju sposobnost

b) ako ponuda ponuditelja nije u skladu s Pozivom na dostavu ponuda

c) ako je ponuditelj dostavio dvije ili više ponuda

**21. Rok za dostavu ponuda:**

Adresa dostave ponuda: [lisak@kutina.hr](mailto:lisak@kutina.hr) ili Grad Kutina, Trg kralja Tomislava 12, 44320 Kutina

Rok dostave ponuda: **21.11.2023. u 9,00 sati (bez obzira na način dostave).**

**22. Prijedlog ugovora o nabavi:**

Svi ponuditelji će biti na dokaziv način obaviješteni o ponuditelju s kojim naručitelj namjerava sklopiti ugovor.

Ponuditelj je obvezan potpisati prijedlog ugovora u roku od 8 (osam) dana od dana primitka ugovora i vratiti ga Naručitelju.

Ako ponuditelj čija je ponuda prihvaćena ne potpiše ugovor o jednostavnoj nabavi, Naručitelj će isključiti ponuditelja i odabrati sljedećeg najpovoljnijeg ponuditelja.

**23.** **Ostali bitni uvjeti:**

Na bitne uvjete u svezi s predmetom nadmetanja i sklapanjem ugovora s odabranim ponuditeljem na odgovarajući način primjenjivat će se odredbe Zakona o obveznim odnosima, te drugi zakoni i propisi koji reguliraju ove pravne odnose.

U Kutini, 09.11.2023.godine

Naručitelj Grad Kutina

Odgovorna osoba:

Gradonačelnik:

Zlatko Babić, dipl.ing.

**Prilog I:** **Ponudbeni list**

**Ponuda br.**

Naručitelj: GRAD KUTINA

OIB: 41888874500

Sjedište: KUTINA, TRG KRALJA TOMISLAVA 12

**Predmet nabave: Nabava stabala**

Naziv i sjedište ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB[[1]](#footnote-1):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Broj računa (IBAN): \_\_\_\_\_\_\_\_\_\_\_\_\_\_\_\_\_\_\_\_\_\_\_\_,

naziv banke :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

adresa e-pošte ponuditelja ili službe ovlaštene za zaprimanje pošte: \_\_\_\_

broj tel:\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

broj faksa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

internet adresa: \_\_\_\_\_\_\_\_\_\_\_\_\_\_

Gospodarski subjekt je u sustava PDV-a (zaokružiti) DA NE

Sudjelovanje podizvoditelja (zaokružiti) DA[[2]](#footnote-2) NE

|  |  |
| --- | --- |
| **Cijena ponude bez PDV-a:** |  |
| **PDV:** |  |
| **Cijena ponude s PDV-om**: |  |

Ponuđena cijena formirana je u skladu sa svim odredbama Poziva na dostavu ponuda.

Ako se naša ponuda prihvati, prihvaćamo sve uvjete iz Poziva na dostavu ponuda.

Suglasni smo da je ova ponuda za nas obvezujuća.

Rok valjanosti ponude je 60 dana od dana otvaranja ponude

Kontakt osoba ponuditelja za pojašnjenje ponude:

Popis dokumentacije priložene ponudi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis ovlaštene osobe za zastupanje ponuditelja i pečat )

U 2023. godine

*OVAJ PONUDBENI LIST UJEDNO ĆE BITI I PRVE STRANICE PONUDE*

**Prilog II**

|  |  |  |  |  |  |
| --- | --- | --- | --- | --- | --- |
|  | **TROŠKOVNIK ZA NABAVU STABALA** | | | |  |
|  |  |  |  |  |  |
| **R.br.** | **Opis stavke** | **Jedinica mjere** | **Količina** | **Jedinična cijena** | **Ukupna cijena** |
| 1. | Tilia cordata - malolisna lipa | kom | 30 |  |  |
| 2. | Liquidambar stiraciflua – likvidambar | kom | 30 |  |  |
| 3. | Liriodendron tulipifera -Tulipanovac | kom | 10 |  |  |
| 4. | Platanus acerifilia – javorolisna platana | kom | 4 |  |  |
| 5. | Acer plataniodes-Royal red – crvenolisni javor | kom | 10 |  |  |
| 6. | Robinia pseudoaccacia „Umbraculifera“ – bagrem kuglaste krošnje | kom | 6 |  |  |
|  | **Ukupno** | | | |  |
|  | **PDV 5%** | | | |  |
|  | **Sveukupno (sa PDV-om)** | | | |  |
|  |  |  |  |  |  |
| **Napomena:** | |  |  |  |  |
| **Sve sadnice moraju imati opseg debla min.16-20 cm, biti zdravog i dobro razvijenog korijenovovog sustava, moraju imati neoštećenu produljnicu debla sa više razvijenih grana i krošnjom. Sadnica mora biti zdrava 3-4x školovana balirana ili kontejnirana.**  **Predviđeno je preuzimaje sadnica na jednom mjestu u rasadniku isporučitelja fco utovareno u prijevoz koji osigurava naručitelj.** | | | | | |
|  |
|  |  |  |  |  |  |  |
|  | Datum, | Ponuditelj: | | | |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

1. Ili nacionalni identifikacijski broj prema zemlji sjedišta gospodarskog subjekta, ako je primjenjivo [↑](#footnote-ref-1)
2. U slučaju sudjelovanja podizvoditelja popuniti Dodatak II ponudbenom listu [↑](#footnote-ref-2)